सीएम से मिलेंगे, फिर करेंगे अंतिम संस्कार
भास्कर न्यूज | चित्तौड़गढ़/राशमी
क्षेत्रके चटावटी निवासी युवक रतनलाल खारोल की गोवा में निर्मम हत्या के बाद सोमवार को क्राइम ब्रांच के निर्देशन में उसके क्षत-विक्षत शव का पोस्टमार्टम करा लिया गया। परिजन आदि मंगलवार को गोवा के सीएम से मिलेंगे। इसके बाद शव का अंतिम क्रियाकर्म करेंगे।
गोवा पुलिस के क्राइम ब्रांच प्रभारी राजेंद्र प्रभु देसाई के निर्देशन में सोमवार को शव का पोस्टमार्टम किया गया। शव की पहचान उसके पिता गोपीलाल से कराई। मृतक की पेंट सिर में पुरानी चोट के माध्यम से पिता ने शिनाख्त की। तीन जगहों पर मिले शव के टुकड़ों के चनामे की कार्रवाई सोमवार को पूरी करने के बाद क्राइम ब्रांच ने मंगलवार को शव परिजनों को सौंपने की बात कही। परिजनों के एडवोकेट श्यामलाल गाडरी मोहनलाल गाडरी ने बताया कि मंगलवार को ही पीड़ित परिवार की गोवा के सीएम से मुलाकात तय हो गई है। इसमें मृतक की डेढ़ साल की पुत्री ऐश्वर्या प|ी गीता के लिए आर्थिक सहायता की बात की जाएगी। उसके बाद रतनलाल का अंतिम संस्कार वहीं पर किया जाएगा।
गांवके घर पर भी लोगों का तांता: गोवामें रतन की हत्या के बाद यहां उसके पैतृक गांव चटावटी में रिश्तेदारों सहित आसपास से ग्रामीणों के पहुंचने का क्रम जारी है। वे यहां रतन के भाई नारायणलाल खारोल, मां कंकू बाई, बहन शंकरी देवी, बहनोई रामलाल को दिलासा दे रहे हैं।
hin_Deva bho_Deva hin_Deva hin_Deva hin_Deva